เงินบาทแกว่งแคบ ขณะตลาดลุ้นจีนประกาศจีดีพี Q4/58 พรุ่งนี้
ค่าเงินบาทปิดตลาดเย็นนี้ (18 ม.ค.) อยู่ที่ระดับ 36.31/33 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 36.29/31 บาท/ดอลลาร์
18 ม.ค. 2559

นักบริหารเงินเปิดเผยถึงค่าเงินบาทปิดตลาดเย็นนี้ (18 ม.ค.) อยู่ที่ระดับ 36.31/33 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 36.29/31 บาท/ดอลลาร์
“วันนี้เงินบาทเคลื่อนไหวอยู่ในกรอบที่แคบมาก เนื่องจากนักลงทุนต่างรอดูการประกาศตัวเลข GDP ไตรมาส 4/58 ของจีนที่จะประกาศออกมาในวันพรุ่งนี้ก่อน ซึ่งหากตัวเลข GDP ออกมาไม่ดี ก็จะส่งผลให้เงินหยวนอ่อนค่า และเงินบาทก็น่าจะอ่อนค่าตาม” นักบริหารเงินกล่าว ขณะที่คาดว่าวันพรุ่งนี้เงินบาทจะเคลื่อนไหวอยู่ในกรอบ 36.25-36.40 บาท/ดอลลาร์
 
ที่มา: สำนักข่าวอินโฟเควสท์